(แอสโตรแลนด์ โคนีย์ไอส์แลนด์)
จอห์น กอตติคือใครสำหรับผม
(นั่งอยู่กับที่)
ผมรู้จักเขามาตั้งแต่เด็ก
เขาเป็นครูของผม
เขาคอยดูแลผม
ตอนอายุได้ 16 ปี ผมถูกไล่ออกจากโรงเรียน
ผมอยากเป็นเด็กแก๊ง
และพ่อผมก็ไม่คุยกับผม
ผมก็เลยไปหาจอห์น กอตติ กับโทนี่ ลี คู่หู่ของพ่อผม
เขาว่า "ได้ ฉันจะพานายเข้าสหภาพช่างปูน
ผมว่า "ผมไม่ได้อยากเป็นช่างปูนซะหน่อย"
เขาถาม "แล้วอยากทำอะไร ผมก็ "อยากทำงานให้คุณ"
ผมจะไม่มีวันลืมเลย เขามองมาที่ผม โน้มตัวเข้ามา
แล้วพูดว่า "อยากทำงานให้ฉันเหรอ"
"รัฐบาลจะเกลียดนายนะ"
"นายจะฆ่าคน นายจะค้ายา"
"นายจะทำให้เมืองนี้เสื่อมโทรม"
"ดังนั้น ก่อนที่จะเดินทางสายนี้
ไปที่วอชิงตัน ดี.ซี.
แล้วไปดูอาคารกระทรวงยุติธรรม"
เขาว่า "จำไว้อย่างนึง"
"คนในอาคารนั้นจะไล่ล่านายไปทั้งชีวิต"
(ปราบเจ้าพ่อ)
(นิวยอร์ก)
(มกราคม 1989)
จอห์น กอตติ นายใหญ่ผู้เลื่องชื่อ
จากหนึ่งในตระกูลขบวนการอาชญากรรม ที่ทรงอำนาจที่สุดของประเทศ
ถูกนำตัวขึ้นศาลวันนี้
กอตติถูกกล่าวหา ว่าในปี 1986 เขาสั่งยิงจอห์น โอคอนเนอร์
เจ้าหน้าที่สหภาพแรงงานช่างไม้
(กองกำลังปราบปรามอาชญากรรม)
ครั้งนี้ไม่เหมือนคดีอื่นที่กอตติเคยเจอ
ครั้งนี้กองกำลังปราบปรามอาชญากรรม เชื่อว่าจอห์น กอตติต้องเจอกับ
คดีที่หินที่สุด
เราเดินเรื่องด้วยหลักฐานที่มี
เพื่อฟ้องร้องจอห์น กอตติต่อศาลของรัฐ
จุดสำคัญของการสืบสวนครั้งนั้นคือ เหตุยิงจอห์น โอคอนเนอร์
ที่เป็นคำสั่งมาจากจอห์น กอตติ
(อัยการมั่นใจ กอตติจำคุกตลอดชีวิต)
เราพร้อมเผชิญความท้าทายครั้งนี้
และจอห์น กอตติจะต้องแพ้
จะให้การว่ายังไง มีความผิด หรือไม่มีความผิด
ไม่มีความผิดครับ
หลังจากนำตัวขึ้นศาล กอตติได้ประกันตัวด้วยเงินหนึ่งแสนดอลลาร์
อัยการเขตของแมนฮัตตันจะพยายามทำ ในสิ่งที่เอฟบีไอบรุกลินทำไม่ได้
นั่นคือการขังจอห์น กอตติ
ในฐานะผู้กระทำผิดซ้ำ ถ้ากอตติถูกตัดสินว่ามีความผิด
เขาอาจถูกศาลตัดสินจำคุกตลอดชีวิต
(สำนักงานสอบสวนกลาง)
ตอนนี้แทบจะเป็นการแข่งขันกับปป.อก.แล้ว
พวกเขาส่งฟ้องจอห์นได้ก่อนเรา
ถือเป็นจุดด่างพร้อยของสำนักงานเรา
เราโดนเล่นซะเสีย
เหมือนว่า "พวกนายไม่มีปัญญาเอาหมอนี่เข้าคุก"
ในฐานะอัยการ เราทำงานร่วมกับเอฟบีไอ
ต่อให้คดียิงโอคอนเนอร์จะดำเนินอยู่
เราก็จะไม่หยุด
ตอนที่กอตติได้ประกันตัว
เราดักฟังเรเวไนท์คลับได้แปดถึงสิบเดือนแล้ว
ผมยังไม่ได้บทสนทนาสำคัญตามที่ต้องการ
เราได้ข้อมูลเล็กๆ น้อยๆ
เราได้ยินจอห์นลุกออกไปจากโต๊ะ
เสียงประตูเปิด แล้วปิด
เราไม่ได้ยินพวกเขาอีก นี่มันยังไงกัน
โอเค เริ่มบันทึกแล้ว
มีพวกมาเฟียหลายคน แต่ไม่มีจอห์น
เจ้าหน้าที่เอฟบีไอไม่เห็นกอตติออกไป
แต่ไม่มีใครได้ยินเสียงเขา
และถ้าคุณรู้จักกอตติ เขาไม่เคยหยุดพูด
และเราไม่รู้ว่าเขาไปไหน
จู่ๆ สัก 20 นาทีต่อมา เราก็ได้ยินเสียงของจอห์นอีกครั้ง
เฮ้ย หุบปากซะ
เราพลาดอะไรไป
เรามีสายข่าวระดับสูง และหนึ่งในนั้นกลับมาบอกว่า
"อ้อ จริงสิ ผมอยู่ในคลับ แล้วก็มองเห็นจอห์น กอตติ
แฟรงค์ โลคาสซิโอที่เป็นรองหัวหน้า กับแซมมี่ "เดอะบูล" กราวาโนที่เป็นที่ปรึกษา
พวกเขาลุกขึ้น เดินออกประตูหลังไป
แล้วหายไปหนึ่งชั่วโมง สิบห้านาที"
เราไม่รู้เลยว่ามีประตูหลัง
ที่ชั้นบนมีอะพาร์ตเมนต์ที่เขาใช้
หญิงชรา ภรรยาของทหารแก๊งแกมบีโน่ที่ตายไป
ที่เคยเป็นผู้ดูแล เธออาศัยอยู่ในอะพาร์ตเมนต์ห้องนั้น
พอเรามองดูข้อมูลนี้แล้วก็ "ล้อกันเล่นแน่ๆ"
ในใจผมไม่สงสัยเลย
ผมต้องเอาเครื่องดักฟังไปติดในนั้น
ต่อไปก็ต้องหาวิธีกัน
บ้าเอ๊ย
สิ่งที่ผมเริ่มทำคือ ผมโทรไปที่นั่น คืนวันศุกร์หรือวันเสาร์
ถ้าเธอรับ ผมก็จะรู้ว่าเธออยู่บ้าน
ครั้งแรกที่ทำแบบนี้ ผมตื่นขึ้นมาตอนตีหนึ่ง
แล้วปลุกให้คุณยายวัย 90 มารับโทรศัพท์
แล้วผมก็ "โอ๊ะ ขอโทษที โทรผิดเบอร์"
และผมรู้สึกแย่มาก
แต่อาทิตย์ต่อไปผมก็ต้องทำอีก ทำเหมือนเดิม
ครั้งที่สามผมถึงกับประหลาดใจ
ตอนที่เธอไม่ได้รับโทรศัพท์ หัวใจผมเต้นรัว
แบบว่า "เอาล่ะ ได้เวลาลงมือ"
แต่มันก็สั่นประสาทมากด้วย เพราะว่ามีความเสี่ยงสูง
คืนที่เราเข้าไปในนั้น
ผมเกิดวิตกกังวลมาก
อยากทำงานให้เสร็จ และออกมาโดยไม่ถูกจับได้
หน่วยสอดแนมคอยเฝ้าดูคนที่เข้าออกตึกนั้น
และก่อนที่เราจะลงมือ
เราตรวจสอบทุกอย่างสองสามรอบ
เจ้าหน้าที่หญิงหน่วยสอดแนมขึ้นไปที่ชั้นสาม
อะพาร์ตเมนต์ห้องที่อยู่ถัดเราไปสองเมตรมีหมา และหมาตัวนั้นก็เห่าเก่งจัด
ที่นิวยอร์กเป็นงานยากเสมอ
เราต้องเสี่ยงเดิมพัน คว้าโอกาสไว้
ตอนนั้นเวลาประมาณตีสอง
เราเข้าไปที่โถงทางเดิน…
และนั่นเป็นโถงทางเดินที่เงียบที่สุด ที่ผมเคยไปมา
ไม่มีเสียงใครเปิดทีวี เปิดวิทยุ
ไม่มีเลย
น่าขนลุก
และเราคิดว่า พอเราไปถึงประตูห้องนั้น
หมาตัวนั้นเห่าเราไม่หยุดแน่
แต่เรารู้ว่าหันหลังกลับไม่ได้
ตอนนั้นเดือนพฤศจิกายน และผมสวมแค่ถุงเท้าเดินบนพื้น
นั่นแหละร่องรอยที่บอกว่าผมมาย่องเบา
คู่หูผมเริ่มสะเดาะกลอน
ผมได้ยินเสียงสลักเลื่อนขึ้นลง มันเงียบถึงขั้นนั้น
เราลำบากกับกลอนประตูกันนิดหน่อย
ต้องขยับซ้ายขยับขวา
น่าจะทำให้หมาตัวนั้นตื่นแน่
เรากลั้นหายใจไว้ตลอดเวลา
ประมาณสิบนาทีต่อมา เราก็เข้าไปได้
หมาตัวนั้นน่าจะถูกขังไว้ในห้องด้านหลัง
มีแค่สาเหตุนั้นแหละ มันถึงไม่ได้ยินเรา
อะพาร์ตเมนต์เธอให้เสียงที่ดีมาก
ห้องไม่ใหญ่ ไม่มีเสียงสะท้อน
ไม่มีเสียงรบกวนพื้นหลัง
และพวกเขาก็ติดตั้งเครื่องดักฟังเสร็จ ในเวลา 15 นาที…
และเรารู้สึกได้เลยว่า ถ้าพวกมันคุยกันในนี้
นั่นแหละ เสร็จเรา
ประสบความสำเร็จ
เช้าวันถัดมาผมได้รับสายว่า ติดตั้งเครื่องดักฟังได้แล้ว ผมคิดว่าดีล่ะ
ได้เรื่องแน่
คืนแรก
เหลว
คืนต่อมา ผมได้ข้อความ
ไม่มีคนอยู่ในสถานที่
ผมรู้ว่าเขาอยู่ในคลับ
คืนที่สาม
ไม่มีคนอยู่ในสถานที่ ไม่มีการสนทนาเป็นเรื่องราว
ผมคอยฟังอยู่อย่างน้อยก็สามวัน แต่ไม่ได้อะไรเลย
ท่าไม่ดีแล้ว
พวกเขาถูกจับได้เหรอ มีคนเจอเครื่องดักฟังเหรอ
หรือว่าสายหลุด พวกเขาทำพลาดเหรอ เราไม่มีทางรู้
พอติดตั้งเครื่องดักฟังได้แล้ว ไม่ใช่จะใช้งานได้ตลอดไป
ทุก 30 วัน ผมต้องกลับไปหาผู้พิพากษา และรายงานว่า
"นี่คือข้อมูลที่ได้มา เราได้ประโยชน์ ผมได้บทสนทนาเชิงอาชญากรรม
ถ้าไม่อย่างนั้น ก็อาจเสียสิทธิ์ดักฟัง ผู้พิพากษาอาจยกเลิกคำสั่งได้
เราต้องทำอะไรสักอย่าง และทำให้เร็ว
มีเทคนิคหนึ่งที่เราใช้มาหลายปี เวลาที่ดักฟังใคร
บางครั้งเราอยากให้เขาพูดถึงเรื่องสักเรื่อง
เราจะบอกว่า "กระตุกสายกันหน่อย"
เราอยากได้อะไรมากระตุ้นให้คนคุยกัน
กระตุ้นก็คือ เกิดอะไรสักอย่างขึ้น แล้วพวกนั้นจะกลับมาคุยกันถึงเรื่องที่เกิด
เราทำถึงขนาด ขอให้รายการ "อเมริกาส์ โมสต์ วอนเท็ด"
ทำตอนพิเศษเป็นคดีฆาตกรรมพอล คาสเทลลาโน่
เราเข้าตาจนถึงขั้นนั้น
(อเมริกาส์ โมสต์ วอนเท็ด)
ที่นี่คือที่ที่ชายผู้ทรงอิทธิพลที่สุด ในวงการอาชญากรรมของอเมริกา
ถูกยิงจนเสียชีวิตเมื่อสี่ปีก่อน
ใครฆ่าพอล คาสเทลลาโน่
ตำรวจและเอฟบีไอบอกว่า จอห์น กอตติเป็นคนบงการสั่งฆ่า
ตอนนั้นฉันไปฮันนีมูน
แล้วก็ได้รับสายจากเอฟบีไอโทรมาบอกว่า…
พวกมันอยู่ในอะพาร์ตเมนต์นั้น เราได้ยินทุกอย่างชัดแจ๋ว
และพวกมันคุยกันเรื่องพอลด้วย เราต้องไปแล้ว
ฉันคิดว่าตัวเองมีความสุขที่สุดแล้ว กับฮันนีมูน
แต่ฉันมีความสุขยิ่งขึ้นไปอีก
- เธอยังไม่ถึงบ้านเหรอ - ถึงแล้ว
อย่าลืมถามฉันเรื่องเงินที่จะให้เธอนะ
เพราะฉันลืมแน่
เราได้ยินพวกเขาเดินเข้าไปในอะพาร์ตเมนต์
มันน่าอายนะ
และเหมือนมีเพลงจากหนังเดอะก็อดฟาเธอร์ เปิดอยู่เป็นพื้นหลัง
ผมคิด "ไม่มีใครเชื่อแน่ ว่าฉันไม่ได้ใส่เพลงเข้าไป"
มันเหมาะเจาะเกิน
แฟรงกี้ นายได้ดูทีวีเมื่อคืนไหม
ผมได้ยินจอห์น กอตติ ได้ยินแซมมี่ กราวาโน
ได้ยินแฟรงค์ โลคาสซิโอ
- นี่พูดเรื่องพอลเหรอ - ใช่ พอล
ฉันพูดเรื่องพอล
กอตติกับคนพวกนั้นเริ่มพูดถึง คาสเทลลาโน่และทอมมี่ บิลอตติ
พูดว่าเกลียดสองคนนั้นมากแค่ไหน
ฉันจะเล่าเรื่องพอลให้ฟัง แซมมี่ เขาก็เหมือนปลาในทะเลทราย
ปลาที่ขึ้นจากน้ำ ไอ้คนทรยศ
หมอนั่นต้องมีคนปิดปากให้สักที
จอห์นไม่ได้พูดว่า "เราฆ่าพอล" แต่เขาร่ายว่าทำไมพอลถึงถูกฆ่า
เราปลาบปลื้มมาก
คุณภาพ เนื้อหา มีครบทุกอย่าง
และสิ่งที่ผมได้รู้จากบทสนทนานั้นคือ ผมเลือกสถานที่ถูกแล้ว
ถ้าจะส่งฟ้องจอห์นกับตระกูลแกมบีโน่ด้วยคดีริโค
ผมต้องมีองค์ประกอบสามอย่าง
ต้องพิสูจน์ว่าองค์กรอาชญากรรมนี้มีอยู่จริง
ต้องพิสูจน์ว่าเขาเป็นสมาชิก
และต้องมีการก่อเหตุอาชญากรรมสองกรณี
ถ้าผมมีองค์ประกอบพวกนั้นครบ ผมก็ส่งฟ้องภายใต้กฎหมายริโคได้
แต่กว่าเราจะได้บทสนทนานั้นจากเครื่องดักฟัง
จอห์นก็มีการพิจารณาคดีรออยู่แล้ว
นี่คือคดีโอคอนเนอร์ กับกองกำลังปราบปรามอาชญากรรม
(พฤศจิกายน 1989)
(มกราคม 1990)
(การพิจารณาคดีรอบสาม: ปป.อก.)
ผ่านไปหนึ่งปีหลังประกันตัว
ก็ถึงวันแรกในศาลรัฐของเจ้าพ่อที่ถูกกล่าวหา
กำลังใจเราดีมาก เราฮึกเหิมมาก
เราคิดว่ามีหลักฐานที่เอาผิดจอห์น กอตติได้
ในคดีระดับรัฐ
กอตติเดินทางมาที่ศาล
ฝ่าดงกล้องและบรรดาผู้ติดตาม
อัยการตระหนักดีถึงชื่อเสียงของกอตติ ในฐานะฮีโร่ของผู้คน
ชายผู้นี้ที่คนให้ความสนใจยิ่งกว่าอะไร เดินยิ้มมา ไม่แยแสเรื่องใดๆ ในโลก
ทุกคนอยากใกล้ชิดเขา
อยากมีภาพเขาในกล้อง อยากคุยสักคำ
อยากได้รอยยิ้มนั้น หรือแววตานั้น
การพิจารณาคดีจอห์น โอคอนเนอร์คือของขวัญ
ผมเอริค ชอว์นจากฟ็อกซ์นิวส์ นิวยอร์ก
เพราะนี่คือการพิจารณาคดีของรัฐ
ซึ่งต่างจากศาลรัฐบาลกลาง ตรงที่เอากล้องเข้าไปถ่ายได้
สวัสดียามบ่าย คณะลูกขุนทุกท่าน
เอาล่ะ เชิญนั่งได้
การดำเนินคดีดุเด็ดเผ็ดมันตั้งแต่วันแรก
ผมพิสูจน์ได้ ไม่มีสักครั้ง
ที่พวกเขาเห็นเขาก่ออาชญากรรม
มีประธานาธิบดีคนนึงถูกอัดเสียงอยู่หนึ่งอาทิตย์ โทษของเขาคือไล่ออก
จุดสนใจคือจอห์น กอตติแน่นอนไม่ต้องสงสัย เขาใส่สูทผ้าไหมนั่งยิ้มเยาะอยู่
ข้างๆ เขาคือทหารแก๊งแกมบีโน่ โทนี่ ลี เกอเรรี
(กองกำลังปราบปรามอาชญากรรม สเตซิแอค เกรกอรี่)
การพิจารณาคดีนี้แตกต่าง จากตอนไดแอน แจ็คคาโลนี่
การพิจารณาคดีของไดแอน แจ็คคาโลนี่ อาศัยคำให้การของผู้ให้ข้อมูลล้วนๆ
ทุกคนล้วนเป็นคนที่เลวร้ายมาก จากการกระทำของตัวเอง
พวกเขาสารภาพผิด และให้การเอาผิดจอห์น กอตติ
แต่ในกรณีนี้ จอห์น กอตติถูกดักฟัง จากเครื่องดักฟังของเรา
วันนี้อัยการจะเบิกหลักฐานที่รัดกุมที่สุด
เทปลับที่บันทึกเสียงไว้ได้
ซึ่งน่าจะเชื่อมโยงกอตติกับเหตุยิงโอคอนเนอร์
ในเทปมีเสียงกอตติ
พูดว่าเขาอยากทำอะไรกับจอห์น โอคอนเนอร์
ช่วยเล่นเทปด้วย
จอห์น กอตติคุยกับแอนโทนี่ เกอเรรี
หรือที่รู้จักกันในชื่อโทนี่ ลี ว่าจะเล่นงานเขา
จอห์น โอคอนเนอร์ 608
เลขที่ 16 อะไรสักอย่าง บรอดเวย์ 1694 หรืออะไรเนี่ย ที่บรอดเวย์
- ช่างไม้ - พูดอีกอย่างคือ…
มันเป็นตัวแทนธุรกิจ
เพื่อที่จะคุยกับคนที่คุยกับมันได้
เราอยากดูว่ามันอยู่กับใคร
เราจะเล่นงานมัน
จอห์น กอตติรู้ว่า "ใช่ ฉันพูดอย่างนั้น"
แน่นอนว่าเขาจะไม่สารภาพ แต่เขารู้ว่าเรามีเทป
ไม่มีอะไรดีไปกว่าเทป
คุณซักค้านเทปไม่ได้ มันน่าเชื่อถือ
ลูกขุนสามารถฟังได้ ตัดสินใจเองได้
มันว่ายังไง และใครเป็นคนพูด
ดังนั้น การที่มีเทปเป็นหลักฐานในคดีนี้
ซึ่งตรงข้ามกับคดีริโคก่อนหน้านี้
เทปคือข้อได้เปรียบที่ดีมาก
แมรี่ เมอร์ฟี่ย์ ช่องสอง กำลังติดตามการพิจารณาคดี
และรายงานความคืบหน้ากับเราสดๆ ในตอนนี้
คนในห้องพิจารณาคดี ทุกคนสวมหูฟัง
ทนายฝ่ายจำเลย อัยการ ผู้พิพากษา คณะลูกขุน
จอห์น กอตติปฏิเสธไม่สวมหูฟัง
ที่ด้านนอกศาล ฉันถามเขาว่า "คุณกอตติ…"
ทำไมคุณถึงไม่ฟังเทปนั้นคะ
- ทำไมถึงไม่สวมหูฟัง - ผมชอบฮูลิโอ อิเกลเซียส
"ผมขอฟังฮูลิโอ อิเกลเซียสดีกว่า นักร้องน่ะ"
และกอตติดูท่าทางสนุกกับเรื่องทั้งหมดนี้มาก
(เอฟบีไอ)
เรื่องดีอย่างหนึ่งของการพิจารณาคดีนี้ คดีโอคอนเนอร์
ก็คือมันเกิดขึ้นในระหว่างที่เรามีเครื่องดักฟัง ในอะพาร์ตเมนต์ด้านบนเรเวไนท์
ดังนั้น เรารอจนการพิจารณาคดีเลิก
เพื่อดูว่ากอตติจะพูดถึงการพิจารณาคดีวันนั้นไหม
เช่น ยอมรับอะไรสักอย่าง ให้เราพอเอามาใช้ในคดีของเราได้
ไอ้สารเลวโอคอนเนอร์
โคซาโนสตราต้องมาเสี่ยงเพราะหมอนี่
ระหว่างการพิจารณาคดี
จอห์นไปนั่นมานี่พร้อมมาดเย่อหยิ่ง "เราเจ๋งที่สุด"
ถึงอย่างนั้น จอห์นก็รู้ดีถึงความเสี่ยง ของการพิจารณาคดีครั้งนี้ของปป.อก.
เราก็เลยได้บทสนทนาดีๆ มา
เรื่องวันนี้กวนใจฉันเป็นบ้า
โคตรเบื่อที่เรารู้ไม่ทันมัน ฉันมันที่หนึ่งโว้ย
เขาไม่ชอบที่พวกนั้นบันทึกเสียงเขาได้
เขาบ่นคร่ำครวญ ส่วนเราก็บันทึกเทปไว้ได้
เขาบอกคนพวกนั้นว่าเรื่องนี้ไม่ควรเกิดขึ้น ทั้งๆ ที่มันเกิดอยู่
จากนี้ไป ฉันบอกเลย ถ้าใครสะเออะพูดคำว่า "ลา"
ไม่ต้องพูด "ลาโคซาโนสตรา" ก็ได้ แค่คำว่า "ลา"
ฉันจะบีบคอไอ้เวรนั่น
เขาหงายไพ่ให้เรา จอห์นพูดเองว่า
"ถ้าใครพูดแม้แต่คำว่า 'ลา' ของ 'ลาโคซาโนสตรา' ฉันจะจัดการกับมัน"
เขาบอกผมว่ามีองค์กรนี้อยู่
จากบทสนทนานั้น ผมพิสูจน์ถึงองค์กรได้ เขาพูดออกมาเองเลย
จอห์น กอตติเดินเข้าไปในอาคารศาล เหมือนเขาเป็นเจ้าของสถานที่
ชายคนนี้สวมสูทผ้าไหม แต่ชุดเกราะสู้คดีของเขาทำจากเทฟลอน
เราได้ยินมาว่าทนายฝ่ายจำเลยจะลองท้าทายดู
ว่าจอห์น กอตติพูดคำว่า "เล่นงานมัน" จริงรึเปล่า
ทั้งสองฝ่ายเถียงกันเรื่อง ความหมายของคำที่รัฐบาลดักฟังได้
เล่นงานมัน
นั่นคือคำพูดสามคำ ที่อัยการคิดว่าจะเอาผิดจอห์น กอตติได้
ฉันจะเล่นงานมัน
ทนายฝ่ายจำเลยพยายามตั้งคำถาม ทุกอย่างที่อยู่ในเทปพวกนี้
เวลาฟังเทปนี้ ต่างคนจะได้ยินต่างกันไหม
ต่าง
เล่นงานมัน
ชัดขนาดนี้ ไร้สาระเป็นบ้า เขาพูดชัดๆ ว่า "เล่นงานมัน"
เราไม่ได้สนใจด้วยซ้ำ… เราพากันหัวเราะ
ที่พวกนั้นจะใช้ประเด็นนั้นแก้ต่าง
คำสามคำนั้นคือกุญแจสำคัญของการพิจารณาคดี
จอห์น กอตติพูดไหมว่า…
เล่นงานมัน
คำว่าเล่นงาน…
ประโยคนี้ "เล่นงานมัน"
คุณรู้เหรอว่ามันมีความหมายยังไง
คุณรู้เหรอว่าตอนที่คุณกอตติพูดประโยคนั้น ในใจเขาคิดอะไร
รู้ครับ
คุณอ่านใจเขาได้เหรอ
ความยอดเยี่ยมและเจ้าเล่ห์ในขณะเดียวกัน
คือการทำให้ลูกขุนสักคนเกิดความกังขา
นั่นคืองานของบรูซ คัตเลอร์
- ผมว่ามันค่อนข้างชัดเจนจาก… - คุณรู้ไหมว่าตอนนี้เขาคิดอะไรอยู่
ถ้ารู้ก็ดี
(เอฟบีไอ)
ในระหว่างการพิจารณาคดี มีอยู่วันหนึ่ง
เราฟังเสียงจอห์น ตอนที่เขากลับมา
และเขายังกังวลเรื่องคดีอยู่
พรุ่งนี้ฉันจะเรียกระดับหัวหน้าหน่วยทุกคนมา
ฉันจะบอกพวกมันว่าฉันคือตัวแทน จนกว่าฉันจะพูดเป็นอย่างอื่น
ระหว่างการพิจารณาคดีนี้ เขากังวลว่าจะถูกตัดสินให้มีโทษ
ซึ่งก็ควรกังวล
มีเทปนึง เขาคุยกับแซมมี่ "เดอะบูล" กราวาโน
เขาอยากให้แซมมี่เป็นรองหัวหน้าของตระกูล
จะได้บริหารตระกูลนี้ เผื่อเขาต้องเข้าคุก
ทันทีที่เกิดอะไรขึ้นกับฉัน แล้วฉันถูกขัง
ให้แซมมี่รักษาการหัวหน้า
แสดงให้เห็นว่าเขายอมรับนับถือแซมมี่แค่ไหน
เขามั่นใจว่าแซมมี่จะบริหารตระกูลได้
ดูแลให้อะไรๆ ดำเนินต่อไปได้ ในระหว่างที่เขาติดคุก
นี่คือความต้องการของฉัน
ถ้าฉันเข้าคุก ให้แซมมี่บริหารตระกูลนี้
ฉันยังเป็นหัวหน้าใหญ่ แต่ให้แซมมี่ดูแลแทน
แซมมี่ไม่ใช่คนอย่างจอห์น กอตติ ที่ออกข้างนอกตอนกลางคืน
เขาเก็บตัวกว่านั้น
แซมมี่นับถือกอตติ
และเขาก็เป็นโคซาโนสตรา
แซมมี่ภักดีต่อกอตติจริงๆ ภักดีจริงๆ
ขอถามหน่อย นายรู้สึกยังไง
อยากให้ฉันแต่งตั้งนายเป็นรองหัวหน้า อย่างเป็นทางการไหม รักษาการหัวหน้า
ลองคิดดู คืนนี้ลองไปคิดดู
นั่นคือครั้งแรกที่เราได้ยิน
นายใหญ่แก๊งมาเฟีย
อธิบายชัดๆ ว่าระบบเป็นยังไง ใครเป็นใคร
เขาติวให้เราว่าแก๊งมาเฟียดำเนินงานยังไง
ที่ปรึกษา
รองหัวหน้า
ฉันยังเป็นหัวหน้าใหญ่
เป็นข้อมูลที่ดีมากสำหรับเรา
จอห์นพูดเองว่า ฉันเป็นสมาชิกตระกูลแกมบีโน่
เป็นองค์ประกอบอีกอย่างที่ผมต้องใช้พิสูจน์คดีริโค
ระหว่างการพิจารณาคดี
คืนหนึ่ง เจ้าหน้าที่สืบสวนของผมคนหนึ่งอยู่ที่บาร์
กับเจ้าหน้าที่เอฟบีไอกลุ่มนึง
พวกเขาพูดกับเจ้าหน้าที่ผมว่า
"เรานั่งน้ำลายสอ รอให้พวกนายแพ้คดีนี้
เราจะได้ส่งฟ้องพวกมัน ให้เห็นไปเลยว่าใครจะเอาผิดมันได้"
สมกับเป็นเอฟบีไอ
(เจค็อบ เค จาวิตส์ - อาคารรัฐบาลกลาง 26 เฟเดอรัลพลาซา)
ตอนนั้นหน่วยงานบังคับใช้กฎหมายทุกหน่วย
สงสัยว่าเอฟบีไอมีเครื่องดักฟัง ผมแน่ใจ
แต่ไม่มีใครรู้จริงๆ เราไม่ได้ให้ข้อมูลนี้กับใคร
บรูซ มาวพูดกรอกหูเราว่า "ห้ามบอกอะไรกับใครทั้งนั้น"
เราต้องรอบคอบ
และระมัดระวังว่าจะให้ใครรู้เรื่องเทปได้บ้าง
เพราะจอห์น กอตติอาจรู้เข้าก็ได้ แบบนั้นเราก็เสี่ยงจะเสียเครื่องดักฟัง
ในบรรดาเจ้าหน้าที่รักษากฎหมาย มีความลับอยู่ไม่มาก
และผมรู้ เราไปหาเอฟบีไอและบอกว่า "คืองี้
ถ้าคุณได้ข้อมูลว่ามีการชักจูงลูกขุน
เราจะไปหาผู้พิพากษาเป็นการส่วนตัว และขอให้สั่งยุติการพิจารณาคดี"
เราบอกให้เอฟบีไอรู้ ว่าถ้าได้รู้อะไรมา ช่วยบอกเราด้วย
ในระหว่างที่จอห์นมีการพิจารณาคดีกับรัฐ
ผมตั้งใจฟังมากๆ
และเราเริ่มได้ยินบทสนทนาเรื่องลูกขุน และมันไม่ชัดเจน…
สิ่งที่ต้องทำคือไปหาหมอนี่
นายบอกเขาไปว่า "ฟังนะ บอกชื่อคนพวกนั้นมา"
ที่ผ่านมาเราทำดีกับเขา
ในอนาคตเราก็จะทำดีกับเขา บอกชื่อมา
ในใจผมไม่สงสัยเลย
พวกมันจะพยายามเข้าหาคณะลูกขุนถ้าทำได้
เพราะพวกมันเคยทำมาก่อน
บอกชื่อมา
แน่นอน ถ้าจะกันไว้ก่อน เราก็เปิดเผยข้อมูลได้
เราคิดกลับไปกลับมา พยายามเปรียบเทียบกับภาพรวม
การตัดสินใจที่ได้คือ เราไม่มีข้อพิสูจน์ว่ามีใครถูกซื้อตัว
เรายอมรับกันตามนั้น และไม่เปิดเผยข้อมูลการดักฟังเพื่อช่วยพวกเขา
(อาคารศาลอาญา)
(ปป.อก.)
คณะลูกขุนนครนิวยอร์กจะต้องเริ่มการหารือวันนี้
ในการพิจารณาคดีของจอห์น กอตติ
ผมมั่นใจ จากหลักฐานที่มี
และเท่าที่ได้ยินมา ผมคิดว่าทุกคนในอาคารศาล
คาดว่าจะมีการลงโทษ
สิ่งที่ผมกังวลคือ
ผมอยากดักฟังต่อไปอีกหน่อย
จนกว่าจะทำคดีนี้เสร็จ
คณะลูกขุนขอให้เล่นเทปหนึ่งซ้ำเก้าครั้ง
นี่เป็นครั้งแรกที่กอตติผู้มั่นใจนักหนา มีท่าทีกังวล
พวกเขาพาทนายความอุทธรณ์เข้ามา ทนายคนนั้นนั่งลงที่โต๊ะฝ่ายจำเลย
เปิดหนังสือกฎหมาย พร้อมยื่นอุทธรณ์ขอประกันตัว
ท่าทางของจอห์น กอตติชี้ให้เห็นว่าเขาร้อนใจ
ตอนนั้นผมอาศัยอยู่กับโทนี่ ลี ผมอยู่กับเขาทุกเช้าตอนเขาไปศาล
ตอนที่รอคำตัดสิน จอห์นกับโทนี่ตกลงกัน
ว่าถ้าถูกตัดสินว่าผิด หรือไม่ผิด
จะไม่แสดงท่าทีใดๆ ให้พวกรัฐบาลพอใจ
สำหรับจำเลยจอห์น กอตติ คุณตัดสินว่าจำเลยคนนี้
มีความผิดหรือไม่มีความผิด ตามข้อหาแรกของคำฟ้อง
สมคบคิดกันก่ออาชญากรรม ระดับสี่
เรามีภาพใบหน้าของจอห์น กอตติระยะใกล้
ถ่ายด้วยกล้องในห้องพิจารณาคดี และเราจะเห็นว่ามีความตึงเครียดอยู่
เราตัดสินให้เขา…
ไม่มีความผิด
แล้วจอห์นก็ทำท่าแบบนี้ ก็ออกท่าทางอยู่ดี
ผมคิดว่าทุกคนในห้องนั้นประหลาดใจ ตัวจอห์น กอตติเองก็ด้วย
ผู้ช่วยลำดับหนึ่งของผมโผล่มาที่ประตูและบอกว่า
"เขาพ้นผิดทุกข้อหา"
แล้วเราก็หน้าถอดสีกันทั้งคู่
มีการถ่ายทอดสดคำตัดสิน
และนั่นยิ่งเพิ่มคะแนนความนิยมให้จอห์น กอตติ
เขาวิ่งออกจากอาคารศาล ชูกำปั้นขึ้นฟ้าแล้วโบก
ราวกับว่านี่คือวีรบุรุษผู้พิชิต นี่คือผู้ชนะ
จอห์น กอตติเป็นอิสระอีกครั้ง
เขาจัดปาร์ตี้ฉลองชัยชนะที่เรเวไนท์คลับ
เป็นปาร์ตี้ที่จัดทั้งวันทั้งคืน
หลังจากนั้นก็มีการจุดดอกไม้ไฟ
ประตูเปิดออก จอห์น กอตติเดินออกมา
กับแซมมี่ "เดอะบูล" มองดูดอกไม้ไฟ
ในคืนที่เขาพ้นผิด เจ้าพ่อผู้โด่งดังของเมืองเรา
ได้ก้าวออกจากถ้ำ เพื่อลิ้มรสการเฉลิมฉลอง
ฉันรุดไปที่นั่นเพื่อคุยกับจอห์น กอตติ และมีคนอยู่เยอะมาก
กลุ่มนักข่าวใหญ่ขึ้นเรื่อยๆ
คุณกอตติ
- รู้สึกยังไงบ้าง - พอใจไหม
- ดีใจรึเปล่า - ถ้าคุณดีใจเราก็ดีใจ
เราทุกคนดีใจ
- คุณคิดว่ายังไงบ้าง - เป็นการตัดสินใจที่ดี
และน้องชายของจอห์น กอตติ ชื่อปีเตอร์
มาที่ประตูของคลับและพูดว่า…
- อยากเข้าไปข้างในไหม - อยาก แค่ฉันเหรอ
"แค่บาร์บาร่า เข้ามาได้"
โอเค
บาร์บาร่า ถามพวกเขาเรื่อง…
จอห์น กอตติกับแฟรงค์ โลคาสซิโอ นั่งอยู่ที่โต๊ะกลมขนาดใหญ่
และกอตติพูดว่า "เราดื่มเหล้าคริสตาล
แต่เรามีแค่แก้วพลาสติกนะ ได้รึเปล่า"
ฉันยกแก้วขึ้นแล้วพูดว่า "จำไว้อย่างหนึ่งนะ สุภาพบุรุษ"
"ปลาหมอตายเพราะปาก"
ข่าวดีคือเขารอดคดี ผมดักฟังต่อได้
ข่าวร้ายคือหมอนี่เหิมเกริมยิ่งกว่าเดิมอีก
เรื่องนี้ยิ่งทำให้เขากล้าขึ้น
และหน่วยงานบังคับใช้กฎหมายดูไร้ความสามารถ
สวัสดีครับ ชื่อของเขาคือจอห์น กอตติ
และคืนนี้เขากลายเป็นที่รู้จักในนาม เทฟลอน ดอน
เมื่อกอตติชนะคดีเป็นครั้งที่สาม…
ตอนนั้นเขาได้ฉายาว่า เทฟลอน ดอน
ซึ่งรัฐบาลเกลียดมากด้วย
เขาลื่นหลุดได้ทุกคดี
แล้วก็มีสื่ออยู่ในกำมือ
สื่อคอยตามและรายงานทุกคำพูดของเขา
พอมองดูแล้ว ชวนให้สงสัยว่านี่มันเกิดอะไรขึ้น
เกิดความกังขาครั้งใหญ่ ว่าจะเอาผิดอะไรเขาได้ไหม
จะลงโทษเขาได้รึเปล่า
(ห้ามเดิน)
ผมจำได้ว่าตัวเองคิดว่า นั่นคือสิ่งเลวร้ายสำหรับสังคมเรา
คนคนหนึ่ง เป็นฆาตกรและอาชญากร
กำลังสร้างชื่อกระฉ่อน
แต่ผมมองโลกในแง่ดีเสมอ ผมมองว่าเรายังทำคดีอื่นได้
(ใส่ลูกง่าย เครื่องเย็บกระดาษสวิงไลน์)
หลังจากนั้นเราก็ได้รู้ว่าในช่วงที่มีการพิจารณาคดี เอฟบีไอมีเครื่องดังฟัง
เราได้ข่าวมาว่าจอห์น กอตติ พยายามติดต่อลูกขุนในการพิจารณาคดีของเรา
ที่ผ่านมาเราทำดีกับเขา ในอนาคตเราก็จะทำดีกับเขา
บอกชื่อมา
ตอนที่รู้เรื่อง ผมฉุนเลย ยังต้องสงสัยอะไรอีก
ผมรู้ว่าถ้าเป็นเราที่ได้ข้อมูลจากเครื่องดักฟังที่มี
เราพูดอะไรบ้างแน่ๆ
ผมไม่รู้ว่าจะยอมรับตัวเองได้ยังไง ถ้าผมไม่พูดอะไรเลย
ผู้รักษากฎหมายเขาไม่ทำกัน
พอเขาชนะคดีพวกนั้น จอห์นก็เปลี่ยนไป
เขาเปลี่ยนไปแน่ๆ เขายโสกว่าเดิม
เขาฉูดฉาดขึ้น ออกไปข้างนอกมากขึ้น
เขาคิดว่าตัวเองเป็นดาราหนัง เขาคิดจริงๆ
เขาหลงอยู่กับภาพลักษณ์ตัวเอง
เขาเย่อหยิ่ง แบบว่า "ดูซะ ฉันคือจอห์น กอตติ"
"ฉันเป็นคนแบบนี้ และฉันจะแสดงให้เห็นชัดๆ"
คนแปลกหน้าเข้าหาเขา
ทุกคนแบบว่า "ขอลายเซ็นได้ไหม" ฉันเห็นกับตา
ทุกวันนี้คงเป็น ขอถ่ายเซลฟี่ด้วยได้ไหม
เขาแจกลายเซ็น
เราขึ้นรถ โทนี่ ลีพูดว่า "นี่เขาล้อเล่นรึเปล่าวะ"
"เขาทำแบบนั้นได้ยังไง เขาเป็นอะไรของเขา"
เขาพูดเลยว่า "ฉันมีคนชื่นชม พวกเขาอยากเห็นฉัน"
เราเป็นมาเฟียนะ
เราไม่ควรมีคนชื่นชม ไม่ควรมีแฟนคลับ
ถ้าคุณเคยผ่านโลกมา คุณจะรู้ว่าแบบนี้จบไม่สวยแน่
คุณไม่ใช่ดาราหนัง
คุณเป็นนายใหญ่ตระกูลอาชญากรรมแกมบีโน่
ทำตัวให้สมหน่อย
รัฐบาลเองก็มีอีโก้
พวกเขาพูดว่า "ไอ้พวกนี้ มันล้อฉันเล่นเหรอ"
เขาสบประมาทรัฐบาล "ฉันขอท้าให้แกมาจับฉัน"
จนไปถึงจุดที่เราถูกสอดแนมตลอดเวลา
เอฟบีไอตามรังควาญเรา
พวกเขาจ้องจับทุกคน โดยเฉพาะคนที่ใกล้ชิดกับจอห์น
ยี่สิบแปด เห็นรถไหม
แต่ก็ยังไม่มีพวกเราคนไหนหยุดทำสิ่งที่ทำอยู่
เหมือนการสูบบุหรี่ไง ผมไม่เป็นมะเร็งปอดหรอก
ไอ้คนที่อยู่ข้างหลังผมสิเป็น
ใช่
มีแรงกดดันให้ใครสักคนจับหมอนี่เข้าคุก
เราจะแพ้ไม่ได้
เพราะถ้าเราแพ้ แล้วจะเหลือใครอีก
สำนักงานอื่นก็พลาดไปแล้ว
เราได้ข้อมูลที่ยอดเยี่ยมมาก จากเทปที่อัดได้ในอะพาร์ตเมนต์
ทำให้รู้อะไรเยอะมาก แต่ว่าก็ยังไม่พอ
เรื่ององค์กรเรามีหลักฐานชัดเจนแล้ว
ปัญหาคือเราต้องมีการกระทำผิด
เราจึงต้องใช้เทปทุกอันที่เขาพูดถึงการฆาตกรรม
การพนัน การปล่อยเงินกู้ การฉ้อโกงแรงงาน
เราฟังบทสนทนาทั้งหมดที่มี
แกรู้ว่าพวกนี้เป็นหนอน
มันเป็นงานใหญ่
เอฟบีไอ พวกกระจอก
บางครั้งก็ชวนให้ท้อ
เราเริ่มสงสัยว่ามีโอกาสทำสำเร็จบ้างรึเปล่า
ครั้งนี้เราจะเอาชนะพวกมัน
โอ้โฮ งานเดินไม่หยุด
นี่จะเป็น "โคซาโนสตรา" จนกว่าฉันจะตาย
จากนั้นก็มีเรื่องเซอร์ไพรส์
เราดักฟังจอห์น กอตติ คุยกับแฟรงค์ โลคาสซิโอได้
และในช่วงนั้น เขาพูดโวยวายและเพ้อเรื่องแซมมี่ กราวาโน
(แซมมี่ กราวาโน)
ฉันบอกมันเป็นล้านครั้งแล้ว
แซมมี่ ช้าลงหน่อย
เบาๆ ลงหน่อย
พอฉันหันกลับมาดูทีไร ก็มีบริษัทใหม่ผุดขึ้นมาทุกที
เหล็กเส้น
ก่อสร้าง
ที่ปรึกษา
คอนกรีต
เขาพูดเน้นบริษัทก่อสร้างต่างๆ
ที่แซมมี่บริหาร
แกมีผนังกั้น มีแร่ใยหิน มีพรม
ต่อไปอะไรอีก
เขาอธิบายเรื่องสหภาพแรงงาน
เขาอธิบายบทสนทนาที่เกี่ยวกับอาชญากรรม
การฉ้อโกงแรงงานคือการกระทำผิดแรก
ชัดเจนมาก
แล้วก็มีมาอีก
และถ้าคู่หูไม่เห็นด้วยกับเรา เราก็ฆ่ามันซะ
ไปคุยกับนายใหญ่ แล้วนายใหญ่จะฆ่ามัน
เขาจะฆ่ามัน เขาจะให้ไฟเขียว
จอห์นร่ายยาว เขาคุยกับแฟรงกี้ โลคาสซิโอ
อธิบายว่าทำไมเขาถึงออกคำสั่งฆ่าคน
ตอนที่ดิบีถูกฆ่า พวกมันเล่าเรื่องให้ฉันฟัง
ฉันอยู่ในคุกตอนที่ฆ่ามัน
ฉันรู้ว่าทำไปทำไม แต่ฉันก็ทำอยู่ดี
โรเบิร์ต ดิเบอร์นาร์โด พวกนั้นเรียกเขาว่า "ดิบี"
(โรเบิร์ต ดิเบอร์นาร์โด)
ดิบีมีธุรกิจหนังโป๊ที่ใหญ่ที่สุดแห่งหนึ่ง ในสหรัฐอเมริกา
เราไม่ได้พูดถึงนครนิวยอร์กนะ
เราพูดถึงทั้งประเทศ
เขาเป็นคนใหญ่คนโต
ผมเคยอยากให้เขาพาไปสตูดิโอที่เจอร์ซีย์
ที่ที่พวกเขาใช้ถ่ายหนังโป๊
ตอนนั้นผมยังเด็ก อายุสัก 20
"ดิบี เมื่อไหร่จะพาฉันไปสตูดิโอที่ว่านั่นสักที"
เขามีเงินเยอะ ร่ำรวยมาก
(กุมภาพันธ์ 1990)
ปี 1986 ดิบีหายตัวไป
ช่วงที่จอห์นอยู่ในคุก ตอนคดีของไดแอน แจ็คคาโลนี่ รอขึ้นศาล
วันหนึ่งยังเห็นเขา อีกวันไม่เห็นแล้ว
ตอนนั้นเราไม่รู้ว่าทำไมเขาถึงถูกฆ่า
เราสงสัยว่าเป็นฝีมือตระกูลแกมบีโน่
แต่จอห์นบอกว่าเขาเป็นคนที่อยู่เบื้องหลัง
ดิบี เขาเคยพูดข่มนายบ้างไหม
ไม่เลย
ฉันเชื่อคำพูดของแซมมี่ ว่าหมอนั่นพูดถึงฉันลับหลัง
ผมไม่รู้แน่ว่าเขาพูดถึงจอห์นในทางไม่ดีรึเปล่า
แต่เขาเป็นหอกข้างแคร่แน่นอน
เขาเซ็นใบมรณะให้ตัวเอง และนั่นคืออวสานของดิบี
ความระห่ำ ยังไงก็ย่อมมีวิธีการ
สถานการณ์แบบนี้มักจะมีเรื่องเงินเข้ามาเกี่ยว
ตอนนี้ดิบีหายไปแล้ว
พอมาเฟียตาย ตระกูลก็รับช่วงสิ่งที่เขาทิ้งไว้
ใครล่ะได้ประโยชน์ จอห์น กอตติไงได้ประโยชน์
เพราะเขาได้สืบทอดธุรกิจหนังโป๊
ตลาดของยุคนี้กับอินเทอร์เน็ตเหรอ
ไปไกลๆ เลย เพราะเขาทำเงินได้เยอะมาก
พอเล่นเทป จะเห็นมูลฐานที่ชัดเจน ว่าทำไมพวกนั้นถึงฆ่าชายคนนี้
ฉันอยู่ในคุกตอนที่ฆ่ามัน
ฉันรู้ว่าทำไปทำไม แต่ฉันก็ทำอยู่ดี
เทปนั้นเป็นประโยชน์กับเราที่สุด ในแง่ของพฤติกรรมการก่ออาชญากรรม
สำหรับผม นั่นคือข้อพิสูจน์ที่ชัดมาก
ทีนี้เราก็มีครบสามองค์ประกอบ ผมส่งฟ้องคดีริโคได้แล้ว
(ส่งฟ้องคดีริโค)
นั่นเป็นช่วงเวลาสำคัญของเรา
แผนของเราคือ จับพวกมันทุกคนพร้อมกันที่เรเวไนท์
เราเข้าไปในคลับ
เราเดินเข้าไปในห้องด้านหลัง
และไปหาจอห์น แซมมี่ และแฟรงกี้ที่นั่งอยู่ที่โต๊ะ
ผมบอกว่า "ใช่ จอห์น คุณรู้ว่าผมมาทำไม"
แล้วจอห์นก็บอกว่า "มาไม่ได้จังหวะเลย เราเพิ่งสั่งกาแฟไป"
เราคุยกันนิดหน่อย เพราะนั่นคือจอห์น
คุยกันประมาณว่า "รู้ใช่ไหมว่าฉันจะรอดคดี"
ผมรู้ว่าคุณจะพยายามหาทาง
ไม่แน่ใจนะว่าจะรอดได้จริงรึเปล่า
"แม่นายอาจเข้าข้างฉันก็ได้"
"คุณไม่รู้จักแม่ผม"
แล้วผมก็บอกว่า "ถ้าผมเป็นคุณ ผมจะกังวลแล้ว ว่าพูดอะไรไว้บ้างในอะพาร์ตเมนต์"
แล้วจู่ๆ เขาก็เงียบไปเลย
เท่านั้นแหละครับ
หัวหน้าแก๊งมาเฟียที่ทรงอิทธิพลที่สุดในประเทศ
อยู่หลังลูกกรงในเช้าวันนี้
กอตติถูกกล่าวหา ว่ากระทำการฉ้อโกงหลายครั้ง รวมถึง
สังหารนายใหญ่ตระกูลแกมบีโน่ พอล คาสเทลลาโน่ ในปี 1985
ข้อกล่าวหาที่คล้ายกันนี้ ถูกนำมาใช้เอาผิดแฟรงค์ โลคาสซิโอ
และรองหัวหน้าของตระกูลแกมบีโน่ ซัล "แซมมี่ บูล" กราวาโน
เราทุกคนรู้ว่าการถูกจับเป็นส่วนหนึ่งของงาน
เราไม่เคย… เราไม่ได้มานั่งคิดถึงมัน
ตอนที่เขาถูกจับ นั่นเป็นแค่เกม
นั่นคือวิถีชีวิต
กอตติต้องรับโทษตลอดชีวิต
และติดคุกนานถึง 105 ปี หากถูกตัดสินว่าผิดในทุกข้อกล่าวหา
แต่ถ้าเขาไม่ถูกตัดสินว่าผิด
นี่จะเป็นชัยชนะครั้งที่สี่ของกอตติที่มีเหนือรัฐบาล
คนในวงการสื่อ พวกเขาสร้างภาพขึ้นมาว่ากอตติไร้พ่าย
ไม่มีใครจับหมอนี่เข้าคุกได้ และเราจะแพ้คดีไม่ได้
เราตรวจสอบข้อมูลทุกอย่างที่มี
และเราก็รู้ว่า เราต้องขอให้หน่วยงานอื่นเข้ามาเกี่ยวข้อง
ซึ่ง… ปกติเราไม่ค่อยร่วมมือกันเท่าไหร่
ปป.อก.ดักฟังเบอร์กินฮันต์แอนด์ฟิชคลับ
ตั้งแต่ก่อนที่จอห์นจะขึ้นเป็น นายใหญ่ตระกูลแกมบีโน่
สิ่งสำคัญคือต้องดูว่ามีข้อมูลที่เป็นประโยชน์ไหม
วันหนึ่ง เราได้รับโทรศัพท์จากอัยการที่นำทีม
เขาอยากดูเทปของเรา เผื่อมีอันที่อยากใช้ในการพิจารณาคดี
เรารู้ว่าเรามีหลักฐานที่ดีมากๆ สำหรับคดีริโค
งานนี้แกได้สี่พันเหรียญ
แกเก็บไว้สองพัน เปลี่ยนอีกสองพันเป็นบูกาโต้
สิ่งที่ผมกังวลคือกองกำลังปราบปรามอาชญากรรม
ยังฉุนที่เอฟบีไปทำคดีพวกเขาพัง
ก็เลยติดปัญหา
บางคนในสำนักงานสอบสวนกลาง
เชื่อว่าคดีของพวกเขาเป็นคดีเดียวที่สำคัญที่สุด
และพวกเขาคือพวกเดียว ที่มีความสามารถทำคดีได้
และในภาพที่ใหญ่ขึ้น พวกเขาอยากได้หน้าจากการทำคดี
ผมไม่ค่อยคิดไปแบบนั้น
ถ้าการนำหลักฐานของเราไปใช้จะช่วยคดีได้ ก็เยี่ยมเลย
สิ่งสำคัญคือการเอาผิดนายใหญ่ของตระกูลนั้น
การพิจารณาคดีครั้งนี้เป็นครั้งแรก ที่กองกำลังปราบปรามอาชญากรรมและเอฟบีไอ
ได้ประกาศสงบศึก ไม่สู้กันเองว่าใครจะชนะ
(หลักฐาน - ปป.อก. จอห์น กอตติ)
ทุกคนมาร่วมมือกัน
แบบว่า "ฉันทำอะไรได้บ้าง อยากได้เมื่อไหร่ ให้เอาไปให้ที่ไหน"
อัยการบอกว่า "ชอบเทปพวกนี้ พอๆ กับที่ชอบเทปของเอฟบีไอ"
เพราะเทปของเราเป็นของปี 1986
ในขณะที่เทปของเอฟบีไอที่เรเวไนท์ เป็นของปี 1990 และ 1989
ตัวอย่างเช่น เทปของเราเป็นช่วงก่อนที่ โรเบิร์ต ดิเบอร์นาร์โดจะถูกฆ่า
มีบทสนทนาที่พวกเขาตั้งคำถาม กับความภักดีของโรเบิร์ต ดิเบอร์นาร์โด
ลืมไอ้พวกเวรอย่างดิบีไปซะ
ถ้าสงสัยว่าใครไม่ภักดี ก็เก็บมัน
จัดการมัน เก็บมัน ไม่มีความหมาย หมอนั่นไม่มีความหมาย
นั่นไม่ใช่ความภักดี
แล้วก็มีเทปของเอฟบีไอจากปี 1990
ที่กอตติพูดว่าให้ฆ่าดิเบอร์นาร์โดได้
เทปของเรามีส่วนที่บอกว่า กอตติยังคงเกลียดพอล คาสเทลลาโน่
และเทปของเรามีหลายบทสนทนา ที่เกี่ยวกับองค์กร
ซึ่งกอตติได้ขึ้นเป็นหัวหน้า
ทอมมี่กับไอ้หมอนั่นจะโดนยิงร่วง
(หลักฐาน)
กลายเป็นว่าเทปของเรา ผสานเข้ากับเทปของเอฟบีไอ
ทีนี้ บทสนทนาทั้งหมดที่เรามี
ที่แสดงถึงอาชญากรรมทั้งหมดที่พวกนั้นก่อ กลายเป็นส่วนสำคัญ
ที่จะทำให้เราชนะคดี
(การพิจารณาคดีรอบที่สี่ วันที่ 1)
เวทีพร้อมสำหรับการปะทะครั้งใหญ่
ระหว่างเทฟลอน ดอน กับรัฐบาลสหรัฐฯ
ขบวนรถตู้ที่ขับโดยเจ้าหน้าที่รัฐติดอาวุธหนัก
พาจอห์น กอตติไปยังศาลรัฐบาลกลางที่บรุกลิน
เรารู้ว่านี่จะเป็นการต่อสู้ดุเดือด
ของรัฐบาลสหรัฐฯ กับจอห์น กอตติ
ที่อีกด้านหนึ่งคือสมาชิก ของหน่วยแกมบีโน่ของเอฟบีไอ
หลายคนในนั้นใช้เวลาตลอดอายุงานไล่ล่ากอตติ
และองค์กรอาชญากรรมที่ใหญ่ที่สุด ในบรรดาห้าองค์กรของนิวยอร์ก
ด้านนอกอาคารศาลซึ่งมีกล้องหลายตัวเรียงราย
บรรยากาศเต็มไปด้วยความตื่นเต้น
ผู้คนอยากรู้ว่าครั้งนี้รัฐบาลจะปราบเขาได้ไหม
แล้วจากนั้นก็กลายเป็น ขบวนพาเหรดดาราฮอลลีวูดมาให้กำลังใจเขา
การพิจารณาคดีกอตติ เป็นโชว์นอกบรอดเวย์ที่ฮอตฮิตที่สุด
มีผู้ชมมาเข้าแถวรอตั้งแต่ตีสอง
เพื่อหาโอกาสเข้าไปในห้องพิจารณาคดี
แอนโทนี่ ควินน์, มิคกี้ รูร์ก
มีดาราทีวี จอห์น เอมอส
เขาคิดว่าจอห์น กอตติเป็นผู้ชนะ
ผมว่าเขาเป็นชายที่น่าสนใจ
- คุณประทับใจอะไรในตัวเขา - ทำไมล่ะ
ผมชอบการวางตัวของเขา
วันแรกของการพิจารณาคดี เป็นไปด้วยความตื่นเต้น
เราเดินไปที่ห้องพิจารณาคดี และมีมาเฟียอยู่เต็มโถงทางเดิน
นักข่าว ประชาชน พยายามจับจองที่นั่ง
ฉันไม่เคยทำคดีที่คนยืนดูเต็มห้องมาก่อน
เรารู้ว่าจอห์น กอตติ แซมมี่ และแฟรงกี้จะได้ฟัง
ว่าเทปพวกนี้ชัดเจนและรัดกุมแค่ไหน
พวกมันน่าจะเป็นมะเร็งไปซะ
ถูกน้ำมันดินราดแล้วโรยขนนก ถูกฆ่า เป็นเอดส์ เป็นห่าอะไรก็เป็น
สิ่งที่ทำให้การพิจารณาคดีนี้น่าสนใจคือเทป
เทปที่เรเวไนท์
ตอนนี้พอมองย้อนกลับไป
หมอนั่นแม่งควรถูกตัดลิ้น
เรามีเทปเกี่ยวกับการปล่อยเงินกู้
มีโต๊ะพนันอยู่ไม่ใช่เหรอ ที่พวกมันไปเล่นงานใคร
เรามีเทปเกี่ยวกับการพนัน
หนึ่งหมื่น สองหมื่น ลงพนัน
เรามีเทปเกี่ยวกับการฆาตกรรม
ฉันอยู่ในคุกตอนที่ฆ่ามัน
เรามีเทปเกี่ยวกับการสมคบคิดฆาตกรรม
และมันต้องโดนเก็บ
เรามีเทปเกี่ยวกับองค์การสหภาพ
เขาดูแลสองสหภาพ
เรามีเทปเกี่ยวกับการฉ้อโกงแรงงาน
เขาได้หนึ่งในสาม ส่วนฉันได้สองในสาม
ทุกๆ อาชญากรรมที่เราตั้งข้อหา เรามีเทปที่จะใช้เป็นหลักฐาน
และนั่นคือปากของกอตติ
คำพูดของกอตติที่ทำให้เกิดอาชญากรรม
แกไปบอกไอ้เวรนี่ ว่าฉัน จอห์น กอตติ
และตัดหัวแม่งออก ไอ้สารเลว
เทปพวกนั้นเสียงชัดมาก
ไม่ต้องมาเดาคำพูดเขาเลย
เขาถูกเปิดโปงว่าเป็นอันธพาลต่ำช้า ใช้คำพูดหยาบคาย
และผมว่าผู้คนไม่เคยได้ยินขนาดนั้นมาก่อน
ไอ้เหี้ยไม่เอาถ่านนั่น มันเป็นได้แค่นั้นแหละ
ปัง! ไอ้เหี้ยไม่เอาถ่าน
ทีนี้ เราได้ยินแล้วว่าเขาอำมหิต ว่าเขาออกคำสั่งฆ่าคน
ว่าจอห์น กอตติมีอีกด้านหนึ่ง
นอกเหนือจากตัวตนที่เราช่วยสร้างขึ้นมา ที่ส่งให้เขาเป็นคนดัง
สื่อเขียนเรื่องชุดสูทบาโรนี่ ราคา 2,000 ดอลลาร์
แต่เราไม่ได้เขียน ว่าเงิน 2,000 ดอลลาร์นั้นมาจากไหน
(อาคารศาลสหรัฐฯ)
ฉันบอกมันด้วยซ้ำ แซมมี่ คิดว่าฉันโง่เหรอวะ
เราเล่นเทป
ที่จอห์นกอตติพูดไม่ดี ถึงแซมมี่ "เดอะบูล" นานหนึ่งชั่วโมงเต็ม
ฉันมีส่วนในบริษัทพวกนี้เหรอ
แล้วคนคิดว่าฉันโลภงั้นเหรอ
พอเขาพูดว่า "คนคิดว่าฉันโลภ"
จอห์นโกรธที่ตัวเองถูกกล่าวโทษ ว่าเขาเป็นคนโลภ
และเขาดูแย่ นั่นคือสิ่งเดียวที่จอห์นสนใจ
และสิ่งที่เราได้ยินคือ กอตติโวยวายและเพ้อถึงแซมมี่ กราวาโน
สิ่งที่เราไม่ได้ยิน คือสิ่งที่แซมมี่ กราวาโนได้ยิน ซึ่งก็คือ…
(ตาย)
หมอนี่จะฆ่าฉัน
ผมอยู่ที่บ้าน ได้รับโทรศัพท์จากที่ทำงาน
แซมมี่ กราวาโนสนใจอยากคุยกับเรา
เขาอยากให้ความร่วมมือ
(เอฟบีไอ นิวยอร์ก 12-11-90 36993)
และนั่นทำให้ผมกังวล
เพราะ…
เราซักค้านเทปเสียงไม่ได้ แต่ซักค้านแซมมี่ได้
จู่ๆ ในหัวฉันก็คิดว่า
"พวกนั้นอาจโทษแซมมี่ทุกเรื่องเลยก็ได้"
แต่เราจะเมินโอกาสแบบนี้ไม่ได้
ขณะที่เราซักถามแซมมี่
เขาไม่ใช่แค่ให้ข้อมูลเชิงลึก เกี่ยวกับบทสนทนาที่เรามี
เราคุยกันเรื่อง การพิจารณาคดีก่อนหน้านี้ของจอห์น
คุยว่าจอห์นชนะรัฐบาล ในคดีของไดแอน แจ็คคาโลนี่ยังไง
และแซมมี่พูดอย่างภูมิใจเลยว่า
"จอห์นไม่ได้ชนะการพิจารณาคดีนั้น ผมล็อคผลให้เขา"
"หมายความว่ายังไง" เขาบอว่า "ผมนี่แหละที่จ่ายเงินให้ลูกขุนหกหมื่น"
(คอลัมน์พิเศษกอตติ: ลูกขุนนิวยอร์คให้พ้นผิด)
ผมทึ่งมากกับเรื่องนี้ แทบจะเชื่อไม่ลง
เขาให้รายละเอียดที่เจาะจงขึ้น ขยายหลักฐานให้เรา
เพราะเขาให้ข้อมูลในหลายๆ ส่วนที่ไม่ชัดเจนได้
ยังไงก็ต้องลองดู
ไม่เคยมีมาก่อนค่ะ สมาชิกระดับสูงที่สุด
ของตระกูลแกมบีโน่ ย้ายข้างมาเป็นพยานให้รัฐ
เป็นครั้งแรกในประวัติศาสตร์ของรัฐนิวยอร์ก
ผู้คนเริ่มเรียกแซมมี่ว่าหนูทรยศ
และเริ่มติดโปสเตอร์รูปหนูที่หัวเป็นหน้าแซมมี่
พระเจ้า แซมมี่ กราวาโนเนี่ยนะ
ถึงกับอึ้ง แซมมี่เนี่ยนะ
ตอนที่ได้ข่าวว่าแซมมี่ย้ายข้าง ผมคิดว่าเขามันสวะ ทำตัวได้สวะมาก
เขาเป็นรองหัวหน้านะ
แซมมี่เป็นพวกเด็กแก๊งฮาร์ดคอร์
ฉันไม่เคยคิดมาก่อนว่าแซมมี่ กราวาโน
จะให้ข้อมูลเอาผิดจอห์น กอตติ
คนที่อยู่ตำแหน่งนั้นหันไปร่วมมือกับรัฐบาลได้ยังไง
หนึ่งในวันที่ฉันจำเหตุการณ์ได้ชัดเจนที่สุด
คือวันแรกที่กราวาโนเข้าคอกพยาน
มีเอฟบีไอและหน่วยสวาททีมใหญ่
ถอยไป
คุณคงเคยเห็นในหนัง แต่นี่คือเรื่องจริง
ในห้องพิจารณาคดีที่บรุกลิน แซมมี่ "เดอะบูล" กราวาโนผิดคำสาบานเลือด
ที่เคยให้ไว้ตอนเข้าแก๊ง โดยเขาให้การเอาผิดหัวหน้าใหญ่ของตนเอง
จอห์น กอตติ หรือที่เรียกกันว่า เทฟลอน ดอน
รัฐบาลร่วมมือกับปีศาจ
ใช้คนเลวจัดการคนเลว
หนแรกที่รัฐบาลกลาง มีการพิจารณาคดีกับจอห์น กอตติ
พวกเขาใช้คนเลวหลายคนทีเดียว
คนที่ลูกขุนมองว่าไม่น่าเชื่อถือ
เขาชนะรัฐบาลกลาง
เขาเป็นผู้ชนะ
มาตอนนี้ รัฐบาลใช้แซมมี่ "เดอะบูล" กราวาโน คนที่มีประวัติน่ารังเกียจ
คนที่เป็นฆาตกรไร้ความรู้สึก
คนที่เป็นผู้คุ้มกฎ ฆ่าน้องเขยตัวเองได้ลง
นี่คือมนุษย์ที่ชั่วช้า แล้วทำไมรัฐบาลถึงจะเสี่ยง
กราวาโนพูดด้วยน้ำเสียงเย็นชา เรียบเฉย ถึงการฆาตกรรมเจ็ดครั้ง
ที่เขามีส่วนร่วมโดยตรงหรือช่วยจัดการ
เขาว่า ทั้งหมดนั้นได้รับความช่วยเหลือ หรือการอนุมัติจากจอห์น กอตติ
กราวาโนมองผ่านเราไปหากอตติ และกอตติมองกลับ
รู้สึกเหมือนมีมีดบินไปมา
ในห้องพิจารณาคดีเงียบสนิท
ในตอนนั้น ถ้าในห้องพิจารณาคดีไม่มีคน
กอตติกับกราวาโนคงเปิดฉากสู้กันไปแล้ว
ลูกขุนไม่มีใครมองเขา เพราะนี่คือฆาตกรสังหารหมู่
นี่คือคนที่พวกเขารอฟังให้การ แต่ไม่มีใครมองเขาเลย
คณะลูกขุนได้ดูเทปวิดีโอสอดแนมของเอฟบีไอ
ที่ถ่ายภาพด้านนอกเรเวไนท์โซเชียลคลับ ที่ลิตเติลอิตาลี
ซึ่งจะเห็นแซมมี่ "เดอะบูล" กราวาโน คนที่อยู่ในคอกพยาน
ปรากฎตัวในหลายๆ ฉาก ในฐานะคนใกล้ชิดของจอห์น กอตติ
เรื่องดีที่สุดเรื่องนึงที่แซมมี่ กราวาโนบอกเราได้
คือการโจมตีคาสเทลลาโน่กับบิลอตติเกิดขึ้นยังไง
แซมมี่เล่าให้ลูกขุนฟังได้เป็นฉากๆ
ว่ารายละเอียดเป็นยังไง
ใครเป็นคนยิง ใครอยู่ในที่เกิดเหตุ
เล่าว่าเขากับจอห์นอยู่ในรถด้วยกัน ใครยิง
กราวาโนกับกอตติขับรถผ่านที่เกิดเหตุ
มองดูจนแน่ใจว่าสองคนนั้นตายแล้ว
แล้วก็ไปจากที่เกิดเหตุ คือเขา…
เขาให้ข้อมูลทั้งหมด และนั่นคือรายละเอียดที่เราไม่มี
การพิจารณาคดีของกอตติใกล้บทสรุปแล้ว
คณะลูกขุนจะเริ่มหารือพรุ่งนี้ และผลลัพธ์ยังคงไม่แน่นอน
เราไม่รู้ว่าพวกเขาจะออกไปนานแค่ไหน
ทุกคนรู้สึกเครียด
(โชคดีนะ จอห์น กอตติ)
(กอตติไม่ผิด)
ลูกขุนกลับมาพร้อมข้อความบอกว่า
ได้คำตัดสินแล้ว หลังจากผ่านไปหนึ่งวันครึ่ง
เมื่อคณะลูกขุนกลับมาเร็วกว่าที่เราคาดไว้
มันชวนให้รู้สึกมวนท้องหน่อยๆ คือว่ามัน…
เราได้ยินมาว่า ที่พวกเขากลับเข้ามาเร็วไม่ใช่สัญญาณที่ดี
ผมประหม่า ไม่แน่ใจว่าผลลัพธ์จะไปทิศทางไหน
ขึ้นอยู่กับลูกขุน
ยังมีคนที่ชื่นชอบจอห์น กอตติอยู่ทั่วเมือง
ฉันกลัวว่าจะยืนไม่อยู่ ตอนที่ลูกขุนเดินเข้ามา
เพราะตอนนั้นเข่าฉันสั่นไปหมด
หัวใจฉันเต้นแรง ฉันบอกโต๊ะข่าวให้รู้
"มีคำตัดสินแล้ว เตรียมตัวให้พร้อม เข้าห้องควบคุม เราจะรายงานเลย"
เวลา 13:19 น. หัวหน้าคณะลูกขุนยืนขึ้นและอ่านคำพิพากษา
กอตตินั่งยิ้มเยาะในชุดสูทสีดำที่ตัดเย็บอย่างไร้ที่ติ
คณะลูกขุนไม่เปิดเผยตัวตน พวกเขาเรียกกันด้วยหมายเลข ไม่ใช่ชื่อ
ไม่มีการระบุตัวตนจริง
แต่ฉันดูว่าพวกเขาประหม่าและกลัวแค่ไหน ตอนมองไปที่กอตติ
ฉันรู้สึกว่า "พระเจ้าช่วย ไม่มีใครแกร่งพอที่จะตัดสินโทษเขาเลย"
ที่จริงมีลูกขุนคนหนึ่ง เธอน้ำตาไหล
ผมไม่แน่ใจว่าต้องตีความยังไง
แล้วเราก็ได้ยิน…
"มีความผิด มีความผิด พิสูจน์ได้ พิสูจน์ได้ พิสูจน์ได้ พิสูจน์ได้ มีความผิด มีความผิด"
แล้วฉันก็ "ขอบคุณ ขอบคุณ"
คืนนี้แดปเปอร์ดอน ต้องเปลี่ยนจากชุดสูทเป็นชุดนักโทษ
จอห์น กอตติถูกตัดสินว่ามีความผิดทุกข้อหา และต้องรับโทษจำคุกตลอดชีวิต
ตัดคำว่าเทฟลอนไป
เปลี่ยน "ดอน" เป็น "เวลโคร" เพราะทุกข้อหาในคำฟ้องล็อคตัวเขาแน่น
มาเฟียที่เรารู้จัก
ในนครนิวยอร์กและในสหรัฐอเมริกา กำลังจะหมดไป
ผมกลั้นน้ำตาไม่อยู่ ผมอ่อนไหวกับเรื่องนี้มาก
นั่นเป็นวันที่ดี
ผมมีความสุขมาก รู้สึกโล่งใจ
มันจบแล้ว และเราทำสำเร็จ
ใช้เวลาสักพักกว่าสมองจะตามทัน
เป็นช่วงเวลาที่ดีมาก
เป็นช่วงเวลาที่ยอดเยี่ยมสำหรับปป.อก.ทั้งทีม
เพราะทุกคนทำงานร่วมกันได้ดีมาก
ในที่สุดเราก็ได้ทำงานกับเอฟบีไออีกครั้ง
ถ้าก่อนหน้านี้เราร่วมมือกันแบบนี้ พวกมาเฟียคงอยู่ไม่รอด
พลิกเลย
เสียงแห่งชัยชนะ และเสียงแห่งความพ่ายแพ้ดังก้องอยู่ในอากาศ
ผู้สนับสนุนจอห์น กอตติมีแผลให้ต้องเลีย
ผู้พิพากษา คณะลูกขุน คนของรัฐบาลกลางทั้งนั้น พวกคนทรยศ
ผมเสียเพื่อนที่ดีไป
ผมเสียพี่เลี้ยงไป เสียคนที่ผมรู้ว่าเขาคอยดูแลผม
ผมรู้ว่าจะไม่ได้เจอเขาอีก ผมเศร้านะ
งานเลี้ยงถึงคราวเลิกรา
เป็นความรู้สึกที่แย่นะ จำคุกตลอดชีวิต ไม่ได้เห็นแสงตะวันอีก
แต่นั่นคือชีวิตที่พวกเขาเลือก
คนโทษว่า เป็นเพราะจอห์น กอตติขึ้นปกนิตยสารไทม์
เพราะจอห์น กอตติออกสื่อ
เพราะแซมมี่ กราวาโน เขาโค่นขบวนการอาชญากรรมเพราะเขาทรยศ
ไม่จริงเลย
ฉันขอยกความดีความชอบให้ฝ่ายบังคับใช้กฎหมาย
พวกเขาทำงานกันอย่างอุตสาหะ
คอยเฝ้าดู บันทึกเทป และติดตามพวกนั้น
บางครั้งนานเป็นปี หรือ 18 เดือน
จนได้หลักฐานมัดตัว จับกุม และยัดพวกนั้นเข้าห้องขัง
พวกเขาทำหน้าที่ของตัวเองและทำได้ดีมากด้วย
เราต้องพูดกันตามตรง
ไม่ว่าจะเป็นชาวแก๊งหรือไม่ก็ตาม ฝ่ายบังคับใช้กฎหมายปราบพวกนั้น
ไม่ควรมีใครอื่นได้ความดีความชอบไป นี่คือผลงานพวกเขา
จอห์น กอตติถูกพาตัวไปที่เรือนจำกลาง
เลยสะพานบรุกลินขึ้นไป อยู่ติดกับศาลากลาง
เขาอยู่ที่นั่นมาตั้งแต่ถูกจับกุม
(จอห์น กอตติถูกตัดสินจำคุกตลอดชีวิต โดยไม่รอลงอาญา)
(แซมมี่ กราวาโนถูกปล่อยตัวหลังรับโทษ 5 ปี)
(จอห์น กอตติเสียชีวิตในคุกเมื่อปี 2002)
พอหมดกอตติแล้วก็เห็นได้ชัด
ว่าระบบมาเฟียในนิวยอร์กกำลังอ่อนแอลง
จอห์น กอตติกับปากของเขา การใช้สื่อของเขา
ทำให้สมาคมลับปรากฏต่อคนทั้งชาติ
ดังนั้นฉันคิดว่า ถ้ามีใครสักคนเป็นต้นเหตุให้มาเฟียล่มสลาย
คนคนนั้นไม่ใช่ฉัน ไม่ใช่เอฟบีไอ
ไม่ใช่อัยการคนอื่น แต่เป็น…
จอห์น กอตติ
คำบรรยายโดย อัจฉริยา สุกใส